**Maria Mitchell**, nada en Nantucket (Massachusetts) o 1 de agosto de 1818 e finada en Lynn o 28 de xuño de 1889, foi a primeira muller dedicada a astronomía nos Estados Unidos e a primeira muller que formou parte da Academia Estadounidense de Artes e Ciencias.

Traxectoria
-----------

Terceira nunha familia con dez fillos, asistiu a un centro de ensino para señoritas, tendo ademais autoeducación.

Foi profesora de astronomía para mulleres no Vassar College e chegou a ser a directora do seu observatorio. O primeiro de outubro de 1847 converteuse na terceira muller en descubrir un cometa co telescopio (*Miss Mitchell's Comet*) polo que recibiu unha medalla de ouro do rei Federico de Dinamarca. Calculou táboas de posicións astronómicas de Venus, tomou fotografías dos planeta Xúpiter e Saturno e das súas lúas, estudou nebulosas, estrelas dobres e eclipses solares. Desenvolveu teorías sobre as súas observacións como a revolución dunha estrela arredor doutra nas estrelas dobres en formación e a influencia da distancia e da composición química na variación da cor da estrela. Estudou a eclipse solar total. Tomou as primeiras fotografías ordinarias do Sol e elaborou unha hipótese sobre as manchas solares que, no canto de ser nubes serían cavidades na superficie solar.

Foi a primeira muller elixida para ocupar un posto en diversas institucións científicas americanas, como a AAAS (Asociación Americana para o Avance da Ciencia). Fundou e foi presidenta da Asociación Americana para o Avance das Mulleres. Así mesmo, obtivo un grao honorario en Columbia.

Foi unha muller con ideais que loitou pola súa igualdade salarial respecto aos homes, en protesta contra a escravitude deixou de vestir prendas de algodón e apoiou o movemento sufraxista.

Recoñecemento
-------------

Pola súa figura reciben o seu nome: o observatorio de Nantucket, un barco da segunda guerra mundial, un cráter lunar, un asteroide e foi incluída na galería da fama dos Estados Unidos.

Notas
-----

1. ↑  F. Shearer, Benjamin (1997). *Notable women in the physical sciences : a biographical dictionary*. Greenwood Press. ISBN 0-313-29303-1. OCLC 243866627.
2. ↑  "Maria Mitchell - Vassar College Encyclopedia - Vassar College". *vcencyclopedia.vassar.edu*. Arquivado dende o orixinal o 28 de xuño de 2019. Consultado o 2021-05-08.
3. ↑  Claramunt e Claramunt (2012)
4. 1 2 3 4  Altschuler e Ballesteros (2016).
5. ↑  Calvo Iglesias, Encina (2016). *Científicas y sufragismo*. SIEMUS (Seminario Interdisciplinar de Estudios de las Mujeres de la Universidad de Sevilla. ISBN 978-84-945243-2-5.

Véxase tamén
------------

### Bibliografía

* Claramunt Vallespí, Rosa; Claramunt Vallespí, Teresa (2012). *MUJERES EN CIENCIA Y TECNOLOGIA*. UNED. ISBN 9788436264210.
* Daniel Roberto Altschuler e Fernando J. Ballesteros (2016). *Las mujeres de la Luna. Historias de amor, dolor y valor*. Editorial: Next Door Publishers e Jot Down Books (Colección El café Cajal). ISBN: 978-84-944435-4-1.

|  |  |
| --- | --- |
|  | Wikimedia Commons ten máis contidos multimedia na categoría:  ***Maria Mitchell Modificar a ligazón no Wikidata*** |

### Outros artigos

* Astronomía

### Ligazóns externas

* Maria Mitchell, la profesora de astronomía que con 14 años guiaba a los barcos balleneros no blog Mujeres con Ciencia.

|  |  |
| --- | --- |
| Control de autoridades | 
* Wd: Q239229
* WorldCat
* VIAF: 19910479
* BNF: 144963503
* CERL: cnp00590438
* CiNii: DA02319353
* EBID: ID
* FAST: 11255
* FemBio: 19786
* GND: 117579130
* Gutenberg: 3377
* ISNI: 0000 0000 8099 2716
* LCCN: n50033397
* NKC: xx0247068
* NNDB: 000165181
* NTA: 190000791
* OBP: ID
* OL: OL355251A
* openMLOL: 173847
* SNAC: w6xs62qn
* SUDOC: 066860326
* WikiTree: Mitchell-8244

 |